
HOTĂRÂREA nr. 6/30.01.2025
privind ”Aprobarea Regulamentului de organizare şi funcţionare al Consiliului Local al  Comunei 23 August”
Consiliul Local al Comunei 23 August, întrunit în şedinţa ordinară de lucru din data de 30.01.2025, orele 1600, la sediul Primăriei Comunei 23 August, din localitatea 23 August,
Analizând temeiurile juridice, respectiv, dispoziţiile art. 124 – art. 126 din Codul administrativ aprobat prin O.U.G. nr. 57/03.07.2019, cu modificările şi completările ulterioare;

Ținând cont de:

a) Încheierea nr. 3713 din 15.10.2024, a Judecătoriei Mangalia, prin care s-a dispus validarea mandatelor de consilieri locali ai Comunei 23 August;

b) Ordinul nr. 767 din 05.11.2024 al Prefectului Județului Constanța, prin care s-a declarat legal constituit Consiliul Local al Comunei 23 August;
Luând act de:

a) referatul de aprobare al Primarului Comunei 23 August, în calitate de inițiator, înregistrat cu nr. 141/10.01.2025;

b) raportul de specialitate al secretarului general, înregistrat cu   nr. 350/15.01.2025;

c) avizele cu caracter consultativ al Comisiilor de specialitate 1,2 și 3 din cadrul Consiliului Local 23 August;
În temeiul drepturilor conferite prin art. 129, alin. (2), lit. a), alin. (3), lit. a), respectiv art. 139, alin. (3), lit. i) şi art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare adoptă prezenta:

HOTĂRÂRE:
Art. 1 Se aprobă Regulamentul de organizare şi funcţionare al Consiliului Local al Comunei  23 August în forma redată în cuprinsul Anexei nr. 1, parte integrantă din prezentul act administrativ.

Art. 2 La data intrării în vigoare a prezentului act administrativ își înceteză aplicabilitatea Hotărârea Consiliului Local nr. 61/12.11.2020, privind „Regulamentul de organizarea şi funcţionarea Consiliului Local al Comunei 23 August”.
Art. 3 Prezentul act administrativ poate fi atacat la Tribunalul Constanţa potrivit prevederilor Legii nr. 554/2004 a contenciosului administrativ, cu modificările şi completările ulterioare, după efectuarea procedurilor prealabile.

Art. 4 (1) Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Preşedinţilor comisiilor de specialitate;
· Instituţiei Prefectului judeţului Constanţa, în vederea exercitării controlului cu privire la legalitate.
(2) Aducerea la cunoştinţa publică se realizează prin afişare pe pagina de internet a Primăriei Comunei 23 August.
     
Hotărârea  s-a  adoptat  cu  un  număr  de 11  voturi “pentru”,    2  vot “împotrivă”,      la  şedinţă  fiind  prezenţi  un  număr  de  13  consilieri   din  cei  15  aleşi.

PREȘEDINTE DE ȘEDINȚĂ,
CONSILIER

BUTOI IONEL FLAVIUS
CONTRASEMNEAZĂ PENTRU LEGALITATE,

SECRETAR GENERAL

MORIE IULIA-CRISTINA
Pagina 2 din 2

